62022TJ0640_INF
Решение на Общия съд (втори състав) от 20 март 2024 г. —Westpole Belgium/Парламент
(Дело T‑640/22) (
1
)
„Обществени поръчки за услуги — Процедура за възлагане на обществени поръчки — Външно осигуряване на ИТ услуги — Отхвърляне на офертата на оферент и възлагане на поръчката на други оференти — Критерии за отстраняване — Липса на окончателно съдебно решение или на окончателен административен акт, с които се установява нарушение на правото в областта на конкуренцията — Оферта с необичайно ниска стойност“
1.
Актове на институциите — Мотиви — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Задължение след получаване на писмена молба да бъдат съобщени характеристиките и сравнителните предимства на избраната оферта и името на определения за изпълнител оферент — Задължение за изпращане на документите, предоставени от останалите оференти — Липса
(член 296 ДФЕС, член 170, параграфи 2 и 3 от Регламент 2018/1046 на Европейския парламент и на Съвета и точка 31.1 от приложение I към него)
(вж. т. 24—27 и 29)
2.
Обществени поръчки на Европейския съюз — Процедура за възлагане на обществени поръчки — Възлагане на обществени поръчки — Отстраняване на оферентите в случай на неплащане на социалноосигурителните вноски — Условия — Наличие на влязло в сила съдебно решение
(член 106, параграф 1, буква б) и член 107, параграф 1, букви а) и б) от Регламент № 966/2012 на Европейския парламент и на Съвета)
(вж. т. 61—63)
3.
Бюджет на Европейския съюз — Финансов регламент — Административни санкции, които могат да бъдат наложени от Комисията — Отстраняване на оператор от процедура за възлагане на обществена поръчка — Липса на окончателно решение, с което да се констатира неизпълнение на договорните задължения на икономически оператор — Спазване на принципа на пропорционалност при преценката на последиците, които да се изведат от неокончателно решение
(член 106, параграф 2, първа алинея и параграф 3 и член 108 от Регламент № 966/2012 на Европейския парламент и на Съвета; член 135, параграф 4 и член 143 от Регламент 2018/1046 на Европейския парламент и на Съвета)
(вж. т. 65—68, 74, 85 и 86)
4.
Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Оферта с необичайно ниска стойност — Задължение за възлагащия орган да провери необичайно ниската стойност на офертата — Обхват — Фактори, които следва да се вземат предвид
(член 102, параграф 1 от Регламент № 966/2012 на Европейския парламент и на Съвета; Регламент 2018/1046 на Европейския парламент и на Съвета)
(вж. т. 102, 105—111, 124, 125 и 127)
Диспозитив
1)
Отхвърля жалбата.
2)
Westpole Belgium понася направените от него съдебни разноски, както и тези на Европейския парламент, включително разноските по обезпечителното производство.
(
1
)	OВ C 451, 28.11.2022 г.